Nora Evensen

Nora Evensen (født 1971, oppvokst i Tromsø) er en norsk regissør og dramaturg. Hun er teatersjef for Turnéteatret i Trøndelag.


== Utdannelse og karriere ==
Evensen har sin profesjonelle teaterutdannelse fra NTNU i Trondheim og Bristol Old Vic Theatre School (BOVTS) i Bristol, Storbritannia. Etter å ha fått graden cand.mag. i dramaturgi, drama og teater ved NTNU i 1996, studerte hun regi ved BOVTS (1998–1999), og tok deretter en mastergrad i dramaturgi ved NTNU i 2010 med avhandlingen Rommet i teksten : en praktisk og teoretisk undersøkelse av det moderne teatrets tekstlighet og romlighet.Hun har i en årrekke vært frilans regissør med base i Trondheim, og har hatt regi på over 50 forestillinger for blant annet Trøndelag Teater, Hålogaland Teater, Oslo Nye, Adamseplene, frie scenekunstgrupper og store, lokale forestillinger og spel ulike steder i Trøndelag. Hun har også skrevet og dramatisert for scenen.
I 1994 startet hun improvisasjonskonseptet Kafé Valka i Trondheim, sammen med Mariann Youmans. Her kunne potensielle kunstnere også fremføre skuespill, dikt og sanger. «Kafeen ble en suksess, det var helt klart et marked for dette.»Hun var administrativ leder og instruktør for Trondheim kommunes «Bydelsteatret» fra 1996 til 1997.
Etter studiene ved BOVTS var hun en tid ansatt som instruktør og dramaturg ved Hålogaland Teater og ble tildelt midler gjennom Kulturrådets ordning Aspirantstilling for kunstnere i etableringsfasen.Evensen har sittet i juryen for Ibsenprisen, som representant for Norsk teaterlederforum.I perioden 2010–2017 var hun ansatt som universitetslektor ved NTNU, og fra 1. juni 2015 er hun teatersjef ved Turnéteatret i Trøndelag.1. juni 2023 overtar hun som ny teatersjef for Brageteatret, regionteater for Buskerud, etter Nils Petter Mørland.


== Oppsetninger ==


=== Regi (utvalg) ===
1999 The Dwarfs av Harold Pinter, New Vic Basement, Bristol
1999 The Double-Bass av Patrick Süskind, Alma Theatre, Bristol
2000 Berre kjærleik og død  av Ingar Sletten Kolloen. Første regioppdrag ved Trøndelag Teater.
2000 Dvergene av Harold Pinter, Centralteatret
2001 Dråges eventyrlige reise av Tommy Sørbø, Samovarteateret, Kirkenes
2002 En ganske alminnelig flue av Hamsun/Høegh, Hålogaland Teater, Festspillene i Nord-Norge, turné
2002 Julesnapperen av Klaus Hagerup, Hålogaland Teater
2003 Skjønnhetsdronninga av Martin McDonagh, Hålogaland Teater
2003 JORDBÆR-LIV, en jordbæropera av Kjersti Lie (tekst)/Knut Anders Vestad (musikk), Kibnebfestivalen, også regi på senere jordbæroperaer av Lie/Vestad og manus/regi i 2012
2003 Naken av Joyce Carol Oates, Hålogaland Teater
2005 Vår egen stamme av Johan Bojer/Nora Evensen (dramatisering), profesjonelle og amatører, Hysnes fort, Lensvik samfunnshus, Kibnebfestivalen
2006 Håkon og Kark («Korsvikaspillet») av Idar Lind/Frode Fjellheim (musikk), utendørs sagaspill med profesjonelle og amatører i Trondheim, regi også i årene t.o.m. 2014
2009 Tyskertøs av Willy Ustad/Nora Evensen, Trøndelag Teater
2010 Om bare Rosa kunne trylle av Katja Brita Lindeberg; regi med K.B. Lindeberg

2019 Alle tiders julebord, også i 2010, 2012, 2014 og 2016–2018, av og med Adamseplene, Trøndelag Teater
2020 Den siste viking (komprimert versjon av den store utendørsforestillingen i Stadsbygd) Turnéteatret i Trøndelag.
2020 Teskjekjerringas julestri, basert på bøker av Alf Prøysen, dramatisert av Ragnar Dyresen og Marit Kolbræk. Turnéteatret i Trøndelag 
2021 Best før av Krister Classon og Rickard Fuchs. Oversettelse: Tore B. Granås. Turnéteatret i Trøndelag 


=== Oversettelser, dramatiseringer egne scenetekster (utvalg) ===
2000 Dvergene (The Dwarfs) av Harold Pinter (oversettelse engelsk–norsk)
2005 Vår egen stamme av Johan Bojer. Hasselvika, Rissa (dramatisering)
2007 Den siste viking av Johan Bojer. Museet Kystens Arv, Stadsbygd (dramatisering)
2009 Tyskertøs av Willy Ustad. Trøndelag Teater. (dramatisering)
2012 En ainna dans, jordbæropera. Kibnebfestivalen (egen tekst)
2012 Mottaket, monolog. Marjadagen, Stadsbygd (egen tekst)


== Referanser ==


== Eksterne lenker ==
Myrslo, Lill Trude (20. juni 2020). «Nora tar regi denne høsten. Folkekjært, skummelt og tradisjonelt på teateret i høst.». innherred.no. Besøkt 7. mars 2021.